18.5.

Dragi treći b!

S obzirom da smo došli do kraja ove cjeline danas ćemo ponoviti sve što smo dosad naučili.

Open your books on page 70. and 71.

Šaljem vam link uz pomoću kojeg ćete ponoviti i riješiti sve zadatke.

<https://www.youtube.com/watch?v=XyPsMQmoG58>

Učiteljica na početku provjerava zadaću iz radne bilježnice. To preskočite jer će to biti današnja zadaća. Video počinje na 3:08

Prije nego krenete na rješavanje, učiteljica ponavlja riječi koje smo učili u ovoj cjelini, te igra igru sa bojama i nazivima odjeće.

U 1.zadatku pogledajte odjeću i nadopišite slova koja nedostaju.

U 2. zadatku nadopunite rečenice sa glagolom u zagradi. Nemojte zaboraviti ispred glagola napisati am, is ili are, a na glagol dodati nastavak -ing. Pazite ako glagol završava na e, da se on makne. Isto tako ako je upitna riječ da am, is ili are ide na prvo mjesto + nastavak -ing na glagol, a ako u zagradi piše not i glagol onda trebamo na am, is ili are dodati not + -ing na glagol.

U 3. zadatku treba promotriti što djeca rade, pročitati rečenice i dopuniti sa imenima djece.

U 4. zadatku treba napisati kakvo je vrijeme.

1. zadatak treba poslušati. Pogledajte dobro svaki red, pročitajte rečenicu i pogledajte odgovore. Zatim poslušajte što nam govore, te stavite tick (√) pored točnog slova.

U 6. zadatku pogledajte sliku, pročitajte pitanje i nadopunite odgovor jednom riječju 1., 2. i 3. rečenici, a 4. i 5. probajte odgovoriti punom rečenicom.

Ostavljam vam i križaljku o vremenu. Kliknite na bilo koje polje i otvoriti će vam se slika koja pokazuje vrijeme. Ispod slike napišite kakvo je vrijeme i ok. Tada će vam se napisano pokazati u križaljci.

<https://learningapps.org/display?v=puhw9fhi320>

Sljedeći zadatak je da grupirate ponuđene puzzle u tri kolone – prva kolona je weather, druga je clothes i treća je activities. Tek kad vam je naziv kolone plave boje onda kliknete na odabranu riječ ili rečenicu.

<https://learningapps.org/display?v=p8azn3qwk20>

I zadnja aktivnost je ponavljanje pisanja odjeće i radnji – Igra vješala. Pogledajte ponuđenu sliku i kliknite na jedno slovo. Ako ga ima više puta, oni će ga napisati na kojem se mjestu nalazi.

<https://learningapps.org/display?v=pfvir9c8k20>

Za zadaću je radna bilježnica strana 56. i 57., a točnost možete provjeriti na početku ovog videa.

Još jedan zadatak je za zadaću, a za njega imate tjedan dana. Na prazan A4 papir napišite naslov MY PROJECT – CLOTHES & SEASONS. Podijelite papir na 4 dijela i u svakom dijelu napišite godišnje doba (spring, summer, autumn, winter) i ispod nacrtajte sebe kako nosite primjerenu odjeću za to godišnje doba, te opišite što nosite, ali da uključite i boju.

Ovako bi to trebalo izgledati:

MY PROJECT – CLOTHES & SEASONS

 spring summer

 CRTEŽ

It's spring. I'm wearing a green jacket, blue

jeans and red shoes.

 autumn winter

Ovaj projekt radite svi i zamoliti ću vas da slike projekta pošaljete na mail nina.korican@skole.hr . Rok je 25.5.

Pozdrav, teacher!

22.5.

Dragi treći b!

Nadam se da ste ponovili gradivo i zabavili se rješavajući kvizove!

Danas krećemo s novom cjelinom. Šaljem vam link gdje ćete korak po korak zajedno s učiteljicom proći nove riječi, priču i zadatke.

<https://www.youtube.com/watch?v=pDBlRaYs-wE>

Open your books on page 72 and 73. Tema s kojom ćemo se danas baviti je Food – hrana. Prvo ćemo se prisjetiti naziva hrane koje smo dosad već naučili. Učiteljica kaže poslušaj, pokaži i ponovi. Zatim ćete pokazati ono što čujete. Nakon toga učiteljica pokaže na sliku, a vi trebate reći što je to.

Prije nego poslušate tekst učiteljica će proći kroz slike, da imenujete nazive hrane. Zatim ćete poslušati tekst. Naslov je Time to eat! – vrijeme je za jelo! Pogledajte video, može i dva puta kako radimo i na satu. Učiteljica zatim postavlja pitanja koju hranu vole djeca.

Učiteljica zatim pita tko što govori – čita dijelove teksta, a vi trebate reći ime djeteta. Provjerite točnost.

Zatim sami čitate tekst još jednom (možete pogledati i filmić) i rješavate 2 zadatak. Treba staviti √ pored one hrane koja se spominje u tekstu. Zaustavite video, riješite i provjerite.

Sjećate se još u prvom razredu kada smo radili hranu rekli smo kako se kaže da nešto volimo ili ne volimo (sjetite se i što smo rekli da za hranu nikad nećemo govoriti). I like, pa smo crtali 😊 ili I don't like pa smo crtali ☹. Tako ćemo i u 3, zadatku, svatko za sebe će pogledati ponuđenu hranu i nacrtati voli li to ili ne. Kada ste završili, ako imate s kime poslušajte primjer kako se postavlja pitanje i daje odgovor. Ako nemate s kime onda na glas recite I like / I don't like + ponuđena hrana.

Nakon toga rješavati ćete 4. zadatak – imamo 4 djece i naš je zadatak poslušati što djeca vole i spojiti slovo sa djetetom. Na kraju provjerite jeste li točno riješili.

I na kraju 5. zadatak je igra. Vježbati ćete kako pristojno postaviti pitanje, te kako se daje odgovor. Imate ponuđenih 8 primjera, pa se poigrajte.

Ono što učiteljica govori da se zapiše, vi ne pišete!

U bilježnice zapišite:

Schoolwork 22nd May

Food

a hot dog – hot dog

chips – prženi krumpirići, pomfrit

a burger – hamburger

pizza – pizza

a chicken – pile

an orange juice – sok od naranče

a carrot – mrkva

a chocolate – čokolada

(tko želi može i nacrtati hranu)

I like burgers. – Volim hamburgere

I don't like apples. – Ne volim jabuke.

My favourite food is – Moja najdraža hrana je

Do you like carrot?

Yes, I do.

No, I do not (don't).

(sjeti se kada pitamo nekoga, pitamo sa you, ali ako mi odgovaramo onda odgovaramo sa I).

Za domaću zadaću je radna bilježnica strana 60. i 61. Poslušajte uputu o rješavanju koju daje učiteljica.

Ako imate kakvo pitanje, slobodno pitajte!

Pozdrav, teacher!